મને તો એ જ સમજાતુ નથી કે આ “કાંદુ” એના મનમાં સમજી શું બેઠું? કોઈકે કસ્તૂરી.. કહી એમાં માથે ઢોલ વગાડવા બેઠું! કોઈને ગાંઠતું જ નથી ને? ભલભલી સરકારને એણે મલેરીયા જેવી ધ્રુજારી આપી અને હવે મોદી સરકારની બોચી પકડવા બેઠું! સારું છે કે આપણા જૈનબંધુઓ એનું નામ નથી લેતાં એટલે કાંદાની તાકાત નહી કે એમના પેટમાં તો શું ઘરમાં પણ ઘૂસે! આપણે કર્યા પછી વિચારીએ કે આ નહી કર્યું હોત તો સારું થાત, અને જૈન બંધુ કરતાં પહેલાં વિચારે કે આ કરવા જેવું છે કે કેમ? પછી બૂમાબૂમ કરીએ કે ‘એ મને કાંદાના પાયે બેઠી!’